
Srpskohrvatski jezik 


Srpskohrvatski ili hrvatskosrpski jezik (ISO 639-3: hbs (http://www.sii.org/iso639-3/documentation.asp?id=hbs)) 
nazivan i srpskohrvatski, hrvatsko-srpski ili hrvatsko-bosansko-srpski; bilo je političko ime hibridnoga jezika koji 
je trebao nastati spajanjem hrvatskoga i srpskoga. Ideja formiranja jednog zajedničkog jezika je bila plod nastojanja 
stvaranja jedne zajedničke države, koja će obuhvatiti i srpska, i hrvatska područja. 

Po mišljenju nekih slavista to je bila samo želja koja je zamišljana od 1850. godine, ali se efektivno nije počela 
ostvarivati do 1954. godine i tzv. Novosadskoga dogovora. Ta se želja potom odlučno - ali ipak neuspješno - 
pokušala nametnuti od 1954. godine do 1990. godine, kada se, po stajalištu podržavatelja hibridizacije, 
srpskohrvatski jezik, kao neuspjeli makrojezik (ISO 639-3: hbs)^ raspao na hrvatski, srpski, bošnjački i crnogorski 
jezik. 

Po drugačijim tumačenjima riječ je o pojmu koji ima samo političkopovijesni, ali ne i lingvistički sadržaj, tj., po tim 
stavovima, srpskohrvatski i hrvatskosrpski su usprkos nastojanjima unifikacije (u oba su jezika provođene jezične 
reforme s ciljem međusobnog približavanja) ostali čitavo vrijeme dva jezika - srpski - i hrvatski, samo 
preimenovana, to jest da srpskohrvatski odnosno hrvatskosrpski nikada nije opstojao ni kao sustav narječja, ni kao 
jedan jedinstveni standardni jezik 

U novije se vrijeme često, s nešto promijenjenim značenjem, poglavito u dijalektologiji koristi naziv 
srednjojužnoslavenski dijasustav za dio južnoslavenskoga dijalektalnog kontinuuma (prikladno je opaziti, da Hrvati 
i Srbi u istim krajevima uglavnom nisu govorili istim dijalektima - zapravo je tipična situacija bila da se u 
hrvatskom selu govori ikavicom, a u susjednom srpskom se koristi ijekavica). 

Srpskohrvatski jezik je uvijek - kako je gore već i navedeno - bio barem u onoj mjeri politički, koliko i lingvistički 
projekt. Od kada je kao projekt nastao sredinom 19. stoljeća - u isto vrijeme kada je nastao i austroslavizam i u 
posve jasnoj vezi s geopolitičkim nastojanjem Austrijskog carstva da vrati vlast nad ranijim područjem svoje 
kratkotrajne Kraljevine Srbije (1718.—1739.) i uspostavi dominaciju nad daljnjim širokim slavenskim područjima u 
Europi pod vlašću Turske - taj je projekt posvajala svaka politika koja nije htjela vidjeti Hrvatsku kao državu koja bi 
zasluživala mjesto na karti^ (recimo su i talijanski iredentisti u svojim nastojanjima da talijaniziraju "slavensko" 
stanovništvo na istočnoj obali Jadrana posve dosljedno izbjegavali korištenje riječi "Hrvati" i mnogo desetljeća 
disciplinirano koristili riječ "Slaveni"). Tako primjerice istaknuti komunistički intelektualac i najviši politički 
rukovodilac Stipe Šuvar, kao etnički Hrvat koji je s najiskrenijim zanosom promišljao komunističku Jugoslaviju kao 
svoju domovinu, piše 1987. godine ovako: "Hrvatski je nacionalizam nakon 71. dobio po prstima, ali je ostao 
pritajen i ponovo se podmuklo širi... Djelovanje hrvatskog nacionalizma na području jezika već je urodilo otrovnim 
plodovima. Strateški je pritom cilj, a na njemu se uporno i sistematski radi nakon 1971., ne više na bučan, već na 
perfidan način, raskidanje jezičnog zajedništva hrvatskog i drugih naših naroda koji govore jednim, hrvatskim ili 
srpskim, odnosno srpskohrvatskim jezikom uz sve varijantske razlike...Hrvatski nacionalisti uporno se bore za 
poseban (nacionalni) hrvatski jezik."^ 

Službeni i činjenični status 


Srpskohrvatski nije formalno bio službeni jezik SFRJ. U Hrvatskoj je službeni bio hrvatski književni jezik koji se i 
nazivao hrvatski, a imao je različit sadržaj od prethodno navedenoga, u Sloveniji - slovenski, u Makedoniji - 
makedonski, u BiH srpskohrvatski odnosno hrvatskosrpski jezik ijekavskoga izgovora ,® dok je u Crnoj Gori bio 
imenovan kao službeni srpskohrvatski jezik ijekavskoga izgovora. Svi ovi pojmovi razlikovali su se u konkretnoj 
realizaciji jezika. Radi državnoga unitarizma te razlike nazivane su nacionalnim varijantama (slovenski i 
makedonski su ipak priznavani odvojenim jezicima), a ne pravim imenom - blisko srodnim jezicima. Također je bila 
praksa nazivanja hrvatske navodne "varijante" - zapadnom, a srpske - istočnom. 

Iza ideologije srpskohrvatskog jezika stajala je ideja nasilnog spajanja srpskoga i hrvatskoga, odnosno nasilnog 
uklapanja hrvatskoga u srpski: nakon stvaranja Prve Jugoslavije iza I. svjetskog rata, službena je bila ideologija da 
su Slovenci, Hrvati i Srbi plemena jednog te istog 'srpsko-hrvatsko-slovenačkog' naroda, pri čemu su Makedonci, 
Crnogorci i Bošnjaci promatrani tek kao pripadnici srpskog 'plemena'; u Drugoj Jugoslaviji se s vremenom 
afirmirala ideja postojanja tzv. "Jugoslavena" kao zasebne etničke zajednice koja je pretendirala da s vremenom 
obuhvati što veći dio stanovništva. 

Iza krinke "jednakosti" hrvatskog i srpskog krilo se nametanje srpskog na štetu hrvatskog, zatirući i 
omalovažavajući hrvatske posebnosti. Hrvatske osobitosti nerijetko su prikazane kao "neknjiževne" i "regionalne", a 
srpske kao jezički ispravne. To se osobito iskazivalo u radovima srpskih jezikoslovaca i u jezičnoj praksi državnih 
vlasti 1960-ih. Zbog svega toga su hrvatski jezikoslovci i filolozi potpisali 1967. godine Deklaraciju o hrvatskom 
jeziku, a hrvatski potpisnici Novosadskoga dogovora su javno povukli svoje potpise. Projekt tzv. srpskohrvatskoga 
jezika, odnosno, ideja poistovjećivanja hrvatskoga jezika i srpskoga jezika je "uvijek bio znak nacionalizma, ali 
srpskoga ili hrvatskih unitarista. Nisu dopuštali da hrvatski jezik bude onakav kakav jest, drugačiji ."®, odnosno, 
poistovjećivanje hrvatskog i srpskog jezika je bio "protuhrvatski nacionalizam", jer je "u Jugoslaviji...svaki odmak 
od jezičnoga jednačenja prema srpskosti bio sasijecan u korijenu...nacionalističkim noževima" 

Ovaj je projekt dio jezičnog genocida (izraz je upotrijebio Joža Skok)® koji se je provodio nad hrvatskim jezikom 
otkad je srpski pjesnik Đuro Daničić pod okriljem austroslavističkih ideja došao na čelo "jugoslavenskog projekta", 
primivši 1866. godine imenovanje za tajnika tadašnje Jugoslavenske akademije znanosti i umjetnosti u Zagrebu. 
Daničićev "Rječnik hrvatskoga ili srpskog jezika" objavljen 1880. - 1882. god pri ondašnjoj JAZU (od 1990. 
HAZU) s ciljem smanjivanja razlika između hrvatskog i sprskoj jezika ostvariti će snažan utjecaj na daljnji razvitak 
hrvatskog jezika, a slučajevi - rijetki - da se hrvatskoj djeci u RH u pojedinim lokalnim sredinama ne dopušta učiti 
hrvatski jezik bilježe se do najnovijeg vremena (primjerice, škola u Jagodnjaku).® 

Projekt srpskohrvatskog je međutim bio suočen s nespremnošću pripadnika raznih naroda koje se htjelo prepoznati 
kao govornike hibridnog jezika - da prihvate zajednički identitet; kako jezični, tako i nacionalni. Ta nespremnost je 
bila jednako raširena među širokim masama govornika, kao i među intelektualnim i političkim elitama. Stoga 
srpskohrvatski projekt ni za vrijeme SFR Jugoslavije nije napredovao u skladu s željama svojih nositelja, te je 
naposljetku slijedio sudbinu jugoslavenske države koja se raspala zbog očite nespremnosti naroda koji su je 
sačinjavali da zajednički grade svoju budućnost. 

Povijest pojma i ideje 


Podrobniji članak o temi: Povijest srpskohrvatskoga jezika 




















Hrvatski jezik je nastao na temelju narodnih govora ili vernakulara, te ima književnu povijest od 13. stoljeća (iako 
neki jezikoslovci, kao Tomislav Ladan, drže da se može govoriti o kontinuitu Hrvatskoga od 10. ili 11. stoljeća), a 
idiom što je kasnije postao osnovom standardnoga jezika, pojavio se kao regionalni književni jezik u Dubrovniku 
koncem 15. stoljeća. Za srpski se jezik može reći da mu prva zabilježena djela na vernakularu potječu iz 18. 
stoljeća. Početci bošnjačkoga jezika na narodnome govoru sežu u 16., a možda i u kraj 15. stoljeća. Glede 
crnogorskoga jezika - obzirom na kasni razvoj školstva i složeni odnos sa Srbijom - još je nejasno koji se zapisi 
mogu smatrati prvim manifestacijama toga jezika. 

Svi ovi književni jezici imaju pretpovijest u obilju tekstova na staroslavenskom ili crkvenoslavenskom jeziku 
pojedine nacionalne suvrsti ili recenzije: otvorenim ostaju pitanja atribucije crkvenoslavenske pismenosti nastale na 
tlu srednjovjekovne bosanske države, kao i tekstovi ranoga vernakulara na bosansko-humskome području. 

Suvremeni standardni jezici prolaze doba ubrzane kristalizacije i stilizacije u prvoj polovici i sredini 19. stoljeća. 
Sve se to odvijalo u ozračju onodobne slavistike koja je počesto vrludala u pitanjima nacionalne atribucije narječja, 
te se pojam "srpskohrvatski jezik" pojavio i počeo afirmirati od 30.-ih i 40.-ih godina 19. stoljeća kao kompromisni 
odgovor na zbunjujuću situaciju: dva jezika, hrvatski i srpski, bili su praktički potpuno međusobno razumljivi, 
zadržavši pritom neprijepornu individualnost na svim razinama komunikacije. Tek je s vremenom lingvistika dala 
odgovore na tu, za slavensku filologiju, inicijalno nerazmrsivu zbrku. No, u vrijeme nacionalih romantizama, 
panslavenske i južnoslavenske ideologije, pristup je bio posve drugačiji: srpski jezik, koji su standardizirali, u 
glavnim crtama, Vuk Karadžić i Đuro Daničić, te hrvatski, kojeg je grafijski, pravopisno i gramatički definitivno 
oblikovao niz filologa, od Gaja preko Šuleka do Maretića i Broza, osim što se vremenski preklopilo razdoblje 
njihove konačne uoblike, u svijesti je protagonista standardizacije bio jedan jedinstven jezik (makar je dugogodišnja 
povijest odnosa između Gaja i Karadžića obilježena međusobnim sukobima u jezičnim i političkim pitanjima),^ 
kojeg su najčešće nazivali nacionalnim imenom, Hrvati - "hrvatski", a Srbi - "srpski". Bošnjake, ondašnje bosanske 
muslimane i Crnogorce nitko nije pitao: na prve se gledalo kao na amorfnu narodnu melasu (kasnije narodnost ) koja 
zapravo nema značajne vlastite pismene kulture, a na druge kao na regionalno srpsko pleme. 

Razlike između hrvatskoga i srpskoga do dvadesetog stoljeća nisu bile vrlo uočljivo stoga jer do toga doba jezici 
hrvatske i srpske sociokulturne zajednice, razvijajući se u različitim društvenopovijesnim okolnostima, bili 
međusobno odvojeni: stoga se činilo lakim svesti međusobne razlike na razinu različitosti dijalekata. Jezik svake od 
tih zajednica bio je u tim ranijim stoljećima u skladu s vlastitim potrebama obilježen specifičnim i samo njoj 
svojstvenim razvojem. 

Potreba za registriranjem leksičkih razlika među jezikom hrvatske i jezikom srpske sociokulturne zajednice javlja se 
u isto vrijeme kada se u drugoj polovici devetnaestog stoljeća dotada odvojeni jezici tih dvaju zajednica na 
dijalektalnoj novoštokavskoj osnovici pokušavaju za obje zajednice kodificirati kao jedan književni jezik. 

U okviru mađaronske politike u hrvatskoj sociokulturnoj zajednici tu je kodifikaciju na filološkom planu obavio - 
oslanjajući se u vrlo velikoj mjeri na raniji rad Đure Daničića - Tomo Maretić svojom "Gramatikom i stilistikom 
hrvatskoga ili srpskoga književnog jezika" iz 1899. godine. 

Međutim se ispostavilo da kodifikacija hrvatskog jezika i kodifikacija srpskog jezika nisu dovele - a možda i nisu 
mogle dovesti - do formiranja jednog te istog jezika. Makar je Karadžić pokušao ponuditi dijalekt svoje rodne 
Istočne Hercegovine kao osnovu za zajednički standardni jezik, naprosto se dogodilo da su različite nacionalne 
zajednice - svaka okupljena oko svojih intelektualnih središta, s vlastitim ustanovama, vlastitim književnicima, 
vlastitim (i dosta različitim) kulturnim, društvenim i političkim životom - oformile različite jezične standarde. 
Pritom su se najvažnija središta hrvatske kulture nalazila blizu zapadnih granica Hrvatske, na područjima dijalekata 
koji su zapravo vrlo različiti od govora koje su koristili Srbi, te su književnici i drugi intelektualci u hrvatski jezični 
standard donosili mnogo baštine iz dijalekata u kojima su jezično odrasli i kojima su se čitavog života nastavljali 
služiti. 


Prva Jugoslavija 

Iako je promjena u fizionomiji hrvatskoga standardnoga jezika koju su, na prijelazu 19. u 20. stoljeća, obavila škola 
"hrvatskih vukovaca" kojoj su čeonikovali Tomo Maretić, Ivan Broz, Vatroslav Rožić i Nikola Andrić približila 
hrvatski srpskomu jeziku (poglavito u novoštokavskim oblicima množinskih padeža i fonološkome pravopisu) - to 




nije zadovoljavalo jugounitariste, koji su željeli potpunu ujednaku oba jezika. Prvih je nekoliko godina 
starojugoslavenske države (1918.-1941.) i niz hrvatskih pisaca mlađega naraštaja (Tin Ujević, Miroslav Krleža, 
Dobriša Cesarić, Antun Branko Šimić,..) pisao ekavicom, ali uz zadržavanje hrvatskih tvorbenih, naglasnih i 
sintaktičkih svojstava, što je često dovodilo do smiješnih rezultata. 

Ozbiljniji je bio pritisak beogradskih centralizatora u propisu naziva jezika (srpskohrvatski, čak i 
"srpskohrvatskoslovenački") i strukturi jezika u školstvu i administarciji. Državna je politika pokušala posrbiti 
hrvatski jezik i stvoriti državni jugoslavenski jezik, koji bi, po svomu ustroju, bio zapravo srpski književni jezik 
bivše kraljevine Srbije, uz veći udio latiničnoga pisma. To je bio pokušaj da se, nasilnim sredstvima, provede ideja 
iz tzv. Skerlićeve ankete (radilo se o prijedlogu da Srbi "žrtvuju" ćirilicu, a Hrvati jekavicu. Tako bi se dobio jedan, 
srpskohrvatski jezik, ekavskoga refleksa jata i pisan latiničnim pismom. Naivnost te ideje vidljiva je i u tome što taj 
projekt, da je i proveden, ne bi ujednačio hrvatski i srpski na drugim razinama, od fonetike do semantike. Vrhuncem 
jezičnoga oktroiranja bijaše tzv. "Belićev pravopis" ili "šestojanuarac" - ime je dobio po autoru, uglednom srpskom 
filologu Aleksandru Beliću, kao i po tom što je izašao 1929. u ozračju šestosiječanjske diktature. U njem je Belić 
pošao korak dalje i od Karadžića i propisao oblike koju su kasnije ispali i iz srpskoga, dok su u hrvatskome 
doživljeni kao napadaj na nacionalno biće (vedžba, sludžba, gratski, ljutski, pretstavnik, otstupiti, kancelariski, 
istoriski, hemiski,..). 

U četvrtom je desetljeću, poglavito koncem 1930.-ih, počela popuštati centralizatorska politika i nakon niza 
pregovora i kompromisa došlo je do sporazuma Cvetković-Maček i stvaranja Banovine Hrvatske 1939. Na 
jezikoslovnom polju to je obilježeno dvama značajnim događajima: osnutkom časopisa "Hrvatski jezik", kojeg je 
uređivao S tjepan Ivšić, te izlaskom prve moderne knjige o odnosu hrvatskoga i srpskoga, Razlike između hrvatskoga 
i srpskoga književnog jezika iz 1940. godine, autora Petra Guberine i Krune Krstića, koja je središte jezikoslovnih 
rasprava pomakla iz svađa o nacionalnoj atribuciji štokavskoga narječja i, lučeći književni jezik od dijalekta, 
otvorila novo poglavlje u hrvatskoj lingvistici, prvenstveno uvedbom strukturalističkih metoda i naglaskom na 
stilskim, leksičkim i semantičkim razinama jezika. 

Treći važni događaj jest taj što je novouspostavljena Banovina Hrvatska među prvim zakonima bila ta kojom je išla 
zaštititi hrvatski jezik, odnosno odluka o hrvatskom jeziku. Time se dokinulo srbijansku diktatura t.zv. "srpsko- 
hrvatskoga" (odnosno prije toga na silu proguravanog tzv. "srpsko-hrvatsko-slovenačkoga")J 10 ^ 

No, slom stare Jugoslavije i nastanak NDH 1941. opet su nasilno promijenili oblik hrvatskoga jezičnoga standarda. 


Druga Jugoslavija 

Nakon obnove Jugoslavije u komunističkom ruhu (1945. - 1991.), opet su se, iako suptilnije, nastavili pokušaji 
ujednake, s predahom od nekoliko godina u kasnim četrdestima i ranim pedesetima. Često je navođena odluka 
AVNOJ-a od 15. siječnja 1944. o svim jezicima naroda Jugoslavije: «1. Sve odluke i proglasi AVNOJ-a ....imaju se 
objavljivati na srpskom, hrvatskom, slovenačkom i makedonskom jeziku...». 

U poslijeratnoj praksi došlo je ipak do tzv. Novosadskog dogovora 1954. koji je smjerao ujednačiti hrvatski i srpski 
na pravopisnoj, terminološkoj i drugim razinama. Naziv jezika je određen kao srpskohrvatski ili hrvatsko srpski - 
prvi je termin esencijalno označavao srpski, a drugi hrvatski jezik. Kao politička se motivacija, osim uobičajenih 
jezikoslovnih i nazovijezikoslovnih, navodilo uvođenje «ravnopravnosti» u nacionalno izmiješanim sredinama, prije 
svih BiH, dijelovima Hrvatske, Crne Gore i Srbije. 

Srpska je kulturna javnost u cjelini pozdravila taj čin, dok je hrvatska bila protiv - i glede imena, i glede sadržaja. 
Naime, naziv hrvatsko srpski nije u Hrvatskoj imao tradiciju (osim nekoliko marginalnih slučajeva), dok je od 
«dvoimenih» nazivaka najčešći «hrvatski ili srpski» odbijen u pregovorima oko novoga jezika. Ime, kao i sadržaj 
dogovora koji je išao na potiranje hrvatskih značajki (često navođen primjer poznate knjige Josipa Andreisa koja je 
od «Povijesti glazbe» postala «Historija muzike») ostavili su dojam oktroiranoga političkoga rješenja. U samoj BiH 
situacija naziv «srpsko-hrvatski» ostao je dominantan (i u hrvatskim i muslimanskim krajevima), kao i u Crnoj Gori. 
Stavi li se na stranu ocjena motiva, situacija oko Novosadskoga dogovora, njegovo odbacivanje Deklaracijom o 
položaju hrvatskog jezika godine 1967.- zorno je da je glavni «problem» bio u tom što se htjelo od dva jezika 



napraviti jedan (što bi doista bio jedinstven takav slučaj). Kakvi god ciljevi bili i kakvo god raspoloženje stajalo iza 
političkih poteza - vidljivo je bilo da se radi o dva jezična nacionalna standarda koji se ne mogu stopiti u jedan, bez 
obzira na argumente i polemike. 

Miroslav Krleža, u mlađim danima jedan od glavnih pobornika jedinstvenog srpskohrvatskog jezika i 
jugounitarističke ideje da su Srbi i Hrvati zapravo jedan narod, slijedom svojih osobnih iskustava i dubokog 
promišljanja u kompliciranim vremenima Druge Jugoslavije daje iznimno važnu podršku ideji samobitnosti 
hrvatskog jezika: kao osobni prijatelj Josipa Broza Tita i najugledniji komunistički intelektualac mogao je pružiti 
zaštitu jezikoslovcima i književnicima koji se donijeli Deklaraciju o nazivu i položaju hrvatskog književnog jezika. 
Zahvaljujući svojem neupitnom statusu unutar vrha intelektualne elite, bio je Krleža jedna od rijetkih osoba koja je 
mogla socijalno "preživjeti" čak i napad moćnog Vladimira Bakarića na potpisnike Deklaracije - upućen sa saborske 
govornice samo jedan dan nakon što je Deklaracija objavljena. 

Smiljana Rendić je to dobro oslikala u časopici Kritici u broju od lipnja 1971. godine: "Torturu rastapanja 
hrvatskoga identiteta, torturu Novosadskog dogovora u kojemu je prisutnost hrvatskih jezikoslovaca bila samo čin 
očajne odgovornosti pred vlastitom nacijom, strahovito gorki pokušaj da se barem spriječi posvemašnje i bešćutno 
odlučivanje o nama bez nas, torturu apsurdnoga Novosadskog pravopisa koji je nevjerojatnim akrobacijama na silu 
od dva jezična osjećaja i dva književna jezika pravio jedan, torturu koja nam je i samo ime materinskog jezika, 
jezika hrvatskoga, jezika koji za Hrvata nikakvo drugo ime ne može imati, mučila nenaravnom imenskom simbiozom 
kakve nema nigdje na svijetu, pa ni u imenima jezika mnogo sličnijih nego što su hrvatski književni i srpski književni 
jezik." ln] 

U Hrvatskoj je ustavnim amandmanima 1972. i Ustavom SR Hrvatske (1974.) proglašeno pomalo dvosmisleno 
rješenje po kojem je službeni jezik u SR Hrvatskoj hrvatski književni jezik koji se naziva hrvatski ili srpski. 

Istaknuti komunistički političar (i sociolog) Stipe Šuvar govori 1987. godine o tematici srspkohrvatskog jezika 
isključivo u kontekstu hrvatskog nacionalizma, kao sile koja prijeti razaranju Jugoslavije: "Hrvatski je nacionalizam 
nakon 71. dobio po prstima, ali je ostao pritajen i ponovo se podmuklo širi...Djelovanje hrvatskog nacionalizma na 
području jezika već je urodilo otrovnim plodovima. Strateški je pritom cilj, a na njemu se uporno i sistematski radi 
nakon 1971., ne više na bučan, već na perfidan način, raskidanje jezičnog zajedništva hrvatskog i drugih naših 
naroda koji govore jednim, hrvatskim ili srpskim, odnosno srpskohrvatskim jezikom uz sve varijantske 
razlike...Hrvatski nacionalisti uporno se bore za poseban (nacionalni) hrvatski jezik. Da bi prikrili da oni 
neprestano proizvode i produbljuju incidentna stanja, optužuju svakoga tko upozori na to za unitarizam i 
antihrvatsku zavjeru 

Sadašnje stanje u Hrvatskoj 


Kod govornika hrvatskog jezika odraslih u vrijeme prije 1991. god. - koji su svakodnevno pratili televizijske i 
radijske programe stvarane u Beogradu, gledali filmove i čitali novine iz Srbije, koji su služili jugoslavensku vojsku 
i na druge načine bili dobro upoznati sa srpskim jezikom i kulturom - lako bismo mogli govoriti o dvojezičnosti; 
onako kako o dvojezičnosti govorimo primjerice kod mnogih stanovnika Rovinja ili Umaga, gdje se koriste 
talijanski i hrvatski kao dva doista slabo srodna jezika. Slično je i kod starijih generacija u Srbiji, čiji pripadnici bez 
poteškoća mogu pratiti sadržaje na hrvatskom jeziku. 

Dario Lečić objavljuje 2014. godine studiju utemeljenu na empirijskom istraživanju u kojem je promatrano 
praktično korištenje jezika 40 govornika hrvatskog iz različitih krajeva Republike Hrvatske, koji su u obrazovni 
sustav ušli nakon 1991. godine. Većina tih govornika razumije, a ponekad i koristi lekseme koji su učestali u 
srpskom jeziku (točak, stepen, bure, učestvovati, duvati, pertla ...); pri tome govornici hrvatskog neke od 
standardnih srpskih leksema koriste rijetko ili nikad - tako primjerice termine prijatno i pomjeri se (nego govore 
"dobar tek" i "pomakni se"), ali često koriste primjerice izraze spisak i pertla (umjesto "hrvatskijih" riječi "popis" i 
"vezica"). Mnoge srpske riječi, osobito one koje se manje učestale (npr. aždaja, cicija, drum, dušek, hartija, talas...) 
veliki ili čak pretežni dio tih mlađih govornika hrvatskog uopće i ne razumijeJ 12 ^ 


Jezikoslovne dvojbe i nedorečenosti 




Osim političkih motiva, razvidni su i sljedeći razlozi zašto se nerijetko još ustraje na pojmu «hrvatskosrpski», 
posebice u zemljama zapadne Europe i sjeverne Amerike. Naime: 


■ pitanje: što je jezik, a što dijalekt; što su različiti jezici, a što varijante jednoga jezika ?- eminentno je 
političko pitanje koje zapravo i ne spada u lingvistiku. Ironija je u tom da jezikoslovlje ne određuje što 
je jezik, a što dijalekt, niti daje hijerarhiju jezičnih idioma - nego ih samo opisuje. Proizvoljnost 
lingvističkih kriterija vidi se i po klasifikacijama broja jezika: npr., neki sveučilišni udžbenici daju broj od 
oko 5.000 jezika u svijetu, neki pak 3.964 mrtva i 17.966 živih jezika i dijalekata, dok se drugi, kao 
kembrički atlas jezika vrte oko brojke 6.500, a u knjizi Merrita Ruhlena «A guide to the languages of 
the world», 1976., Stanford University Press, stoji da ih ima između 4.000 i 8.000. U hrvatskom 
slučaju ilustrativni su udžbenici Dubravka Škiljana, «Pogled u lingvistiku«, 1987. i Ranka Matasovića, 
«Uvod u poredbenu lingvistiku«, 2001. U prvom su navedeni kao jezici hrvatskosrpski/srpskohrvatski, 
hindustani (urdu-hindi) i malajski (malezijski i indonežanski). U drugom se udžbeniku navode kao 
zasebni jezici urdu i hindi, te malezijski i indonežanski - bez ikakvoga krovnoga pojma koji bi ih 
obuhvaćao. No, mjesto hrvatskosrpskog/srpskohrvatskog, pojavio se «srednjojužnoslavenski» 
nadjezik (očito preimenovani srpskohrvatski) koji se realizira kao hrvatski, srpski i bošnjački. I ovdje je 
očita politička dimenzija u klasifikaciji. 

■ jezici se uglavnom klasificiraju po rodoslovnom (genetskom) i tipološko-strukturalnom kriteriju, lako su 
obje klasifikacije smislene i počesto dobro razrađene, njihova je manjkavost u opisu jezika očita: 
naime, postoji velik broj jezika koji su slični ili isti po strukturnom kriteriju, no priznati su u svijesti 
svojih govornika kao različiti jezici (tu spada i eluzivni pojam «međusobne razumljivosti« što je vrlo 
podložan uvozu leksika- samo 5-10 % stranih riječi u osnovnom leksiku vodi do komunikacijskih 
teškoća ili, čak, sloma, i to u slučajevima u kojima osnovna jezična struktura, morfosintaksa ili bazična 
gramatika, ostaje nepromijenjenom). Stoga su jezikoslovci kao Heinz Kloss i Joshua Fishman uveli, 
kao sociolingvističko oružje, sljedeće pojmovi: 

a) Abstandsprache je pojam koji opisuje jezike što odgovaraju konvencionalnim kriterijima jezika, tj. toliko se 
razlikuju da su nerazumljivi: npr. ruski i j apans ki, 

b) Ausbausprache označuje standardne jezike nastale na temelju slične ili iste dijalekatske baze. Primjeri su hrvatski 
i srpski, urdu i hindi, nizozemski i afrikaans, malezijski i indonežanski, 

c) Dachsprache je pojam za standardni jezik koji je općenacionalni porabni jezik u višedijalekatskoj jezičnoj zbilji. 
Primjeri su standardni talijanski, njemački i arapski. Također, tu je i standardni hrvatski jezik. 

Potencijalni prigovor da poredbena lingvistika daje drugačiju sliku od sociolingvistike pada u vodu: vidljivo je da u 
ovisnosti o političkim utezima katkad prevladava nazoovistrukturna podjela («srednjojužnoslavenski»), a u drugim 
slučajevima sociolingvistička (hindi i urdu). 

Iz svega je vidljivo da samo jezikoslovlje ne može odgovoriti na pitanja kao što su: postoji li jedan ili više kineskih 
jezika (ako više-koliko ?), jesu li urdu i hindi jedan ili više jezika, jesu li hrvatski, srpski i bošnjački jedan ili više 
jezika, jesu li danski i norveški jedan ili više jezika, te kako stoji sa situacijom grčkoga jezika u moderno doba? 
Konfuzija koja je vladala u 19. stoljeću (kada je «postojao» i jedan čeho-slovački jezik) ne može biti isprikom za 
daljnje ustrajavanje na preživjelom pojmu jednoga od južnoslavenskih jezika, različito nazivanoga: srpskohrvatski, 
hrvatskosrpski, hrvatski ili srpski, srednjojužnoslavenski, bosanski/hrvatski/srpski,.. Za te jezike, koji se razlikuju ne 
samo na sociolingvističkom, nego na fundamentalnom teorijskolingvističkom opisu (fonetika, fonologija , 
morfologija , tvorba riječi, sintaksa, semantika, pragmatika, stilistika, leksikon, diskurs) vrijedi tvrdnja poznatoga 
hrvatskoga jezikoslovca Josipa Silića: «Hrvatski i srpski (moglo bi se dodati - i bošnjački) ne razlikuju se ovoliko ili 
onoliko, puno ili malo. Kao standardni jezici razlikuju se potpuno.» 


Stajališta hrvatskih jezikoslovaca 


Glede pojma srpskohrvatski jezik (srpsko-hrvatski, hrvatskosrpski, hrvatski ili srpski) među hrvatskim 
jezikoslovcima postoji praktički uniformno mišljenje da je taj «jezik» ideološko-politički konstrukt koji nikada nije 
opstojao u stvarnosti. Naime: moguće je postojanje eminentno političkih konstrukcija koje traju neko vrijeme 
(primjer su, među inim, razne socijalističke institucije što su nastale i nestale s komunističkom SFRJ), no, u slučaju 
«srpskohrvatskoga» riječ je o himeri koja je imenovana, zabilježena u svjetskim udžbenicima, ušla u globalnu 




svijest kao široko prihvaćen pojam - no, nikad je nije bilo: nešto poput vještica, flogistona ili geocentričnoga 
sustava. Korijeni široke recepcije srpsko-hrvatske jezične ideologije mnogobrojni su, no, većina se može svesti na 
dvije ili tri teze: rana je slavistika (Josef Dobrovsky, Pavel Šafarik, Jan Kollar, Franc Miklošič, Jernej Kopitar, Vuk 
Karadžić) pogrješno ocrtala odnose među južnoslavenskim jezicima - dijelom politički motivirana kao produžena 
ruka onodobne habsburške politike, a još više kao dio općega stanja u jezikoznanstvu onoga doba što je miješalo 
discipline kao filolo gija , povjesnica , etnografske zabilješke i si., dok prava lingvistika još nije ni postojala; velika, ili 
u više područja života potpuna razumljivost govora koji su označeni kao hrvatski i srpski, a što je dugo vrijedilo (a i 
sad često važi) kao glavni i jedini kriterij u klasifikaciji jezika svijeta; i, konačno, aktivnost hrvatskih i srpskih 
jezikoslovaca i pisaca na polju jezične unifikacije tijekom većega dijela 19, pa i početka 20. stoljeća - ti su autori, 
motivirani jugoslavenskom ideologijom i onodobnim shvaćanjima jezika sami inzistirali da se radi o jednome jeziku 
kojega su različito nazivali. 

Stav je hrvatskih jezikoslovaca prema fenomenu «srpsko-hrvatskoga» oblikovan u nizu studija što su počele, moglo 
bi se reći kultnim djelom Petra Guberine i Krune Krstića: «Razlike između hrvatskoga i srpskoga jezika», 1940., a 
nastavile su se člancima, tekstovima, knjigama i monografijama Ljudevita Jonkea, Bulcsu Laszloa, Radoslava 
Katičića, Dalibora Brozovića, Stjepana Babića, Branka Franolića, Josipa Silića, Ive Pranjkovića, Marka Samardžije, 
Branke Tafre, Mire Kačića, Mirka Petija, Nataše Bašić i drugih. Iako među hrvatskim jezikoslovcima često dolazi 
do žustrih svađa i prepucavanja oko vječne hrvatske teme, pravopisa- što se tiče «srpsko-hrvatskoga» 
(hrvatskosrpskoga, hrvatskog ili srpskog) mišljenje je unisono: taj jezik nikada nije postojao (stoga-nije se ni raspao 
niti još opstoji u ostatcima) osim kao imaginarni politički konstrukt bez stvarnoga sadržaja. S tim je u skladu praksa 
u kojoj je u hrvatskoj jezičnoj kulturi nazivak «srpskohrvatski», kao i drugi dvojni nazivi, potpuno nestao iz 
uporabe. 

Stajališta srpskih jezikoslovaca 


Što se tiče naziva «srpskohrvatski», srpski su jezikoslovci, za razliku od svojih hrvatskih kolega, podijeljeni. Uzroci 
takovomu stavu višestruki su, od srpskih nacionalnih do jugounitarnih, od jezičnopovijesnih do općeuljudbenih. 
Naime, u srpskoj je jezičnoj kulturi dominiralo, često prešutno, mišljenje da je srpskohrvatski zapravo srpski jezik 
koji se proširio izvan jezgrenih srpskih etničkih prostora i kojeg je oblikovao, praktički isključivo na srpskim 
pučkim govorima, Vuk Karadžić. 

Tijekom obje Jugoslavije srpski jezik bijaše u dominantnome položaju u odnosu na hrvatski, i to ponajviše zbog dva 
činitelja: srpske demografske prevlasti i teritorijalne proširenosti, kao i centralističkoga uređenja što je pogodovalo 
širenju idioma glavnoga grada zajedničke države. Nisu bitne nijanse prijepora tko je u konačnici više dobio ili 
izgubio (u srpskome je prevladala, bar privremeno, latinica; također, tek bi podrobnija jezikoslovna istraživanja 
mogla dati odgovor na pitanje je li hrvatski više promijenio svoju fizionomiju pod utjecajem srpskoga, ili je bilo 
obratno): tek, valja reći da su srpski jezikoslovci i javnost skloniji kontinuaciji uporabe pojma «srpskohrvatski» iz 
razumljivih pragmatičko-psiholoških razloga: srpskohrvatski nazivak daje srpskoj uljudbi, bar formalno, pravo na 
prisvajanje baštine hrvatske renesansne, barokne i prosvjetiteljske književnosti i filologije pisane na štokavskome 
vernakularu - a što je teza koja potječe još iz doba rane slavistike Dobrovskog i Šafarika. Uz to, korištenjem ideje o 
srpskohrvatskom jeziku lakše je zahvatiti Srbe u Hrvatskoj i BiH (koji u pravilu koriste govor kojim se koriste i 
njihovi nesrpski susjedi) u zajednički jezični okvir. 

Ukratko - hrvatski jezik sa «srpskohrvatskim» nema što dobiti, a može samo izgubiti; srpski jezik može dosta dobiti, 
iako u praksi može i izgubiti, poglavito u mijenjanju fizionomije jezika i pisma. Bez apostrofiranja drugih 
unutarsrpskih jezičnih sporova (ćirilica-latinica; ekavica-jekavica; status crnogorskoga), moglo bi se zaključiti 
sljedeće: većinu su stavova o srpskohrvatskom oblikovali filolozi i jezikoslovci Mihailo Stevanović, Radosav 
Bošković, Miloš Moskovljević, Pavle Ivić, Milka Ivić, Aleksandar Mladenović, Ivan Klajn, Branislav Brborić, 
Slobodan Remetić, Miloš Kovačević, Radmilo Marojević, Milorad Radovanović, Predrag Piper i drugi. 
Raznorodnost tih stavova očituje se u tom da je i dalje, bar u nekim filološkim izdanjima, u porabi pojam 
«srpskohrvatski» - iako je službeno naziv jezika srpski jezik (a ni u narodu Srbi ne koriste za svoj jezik nikakav 
drugi naziv). U odnosu na sadržaj nazivka «srpskohrvatski» prevladava mišljenje o dominatno etničko srpskom 
značaju toga imena te stav da su hrvatski i bošnjački jezici «nastali» raspadom srpskohrvatskoga koji je slijedio 
rasap Jugoslavije, a što su hrvatski jezikoslovci, mišljenje je većine, skrupulozno i uporno planirali (tj., provodili su 
hrvatsku nacionalističku zavjeru) desetljećima prije konačnoga kraja SFRJ. Supostojeći je tomu stanovištu 
protuslovan stav po kojemu srpskohrvatski još postoji, tj. da se politički raspao, ali ne i lingvistički. 




Stajališta svjetskih jezikoslovaca i institucija 


Nakon razdoblja rane slavistike, u kojem je posijan velik dio kaosa što je kasnije opterećivao odnose među 
južnoslavenskim narodima i jezicima, dolazi koncem 19. stoljeća do afirmacije pojma «srpsko-hrvatski», i to u 
djelima jednoga od najuglednijih mladogramatičara, slavista Augusta Leskiena - inače prijatelja Tome Maretića. U 
20. je stoljeću situacija glede statusa i nazivka pojedinih jezika bila dosta ujednačena, kao i politizirana. Uglavnom 
su prevladavali «serbokroatisti», neki još od razdoblja između dva rata, no većina je djelovala u doba SFRJ. 
Najpoznatiji slavisti koji su se bavili «srpskohrvatskim», hrvatskim ili srpskim, srpskim, hrvatskim i si. bijahu: 
Arturo Cronia, Gerhard Nelkowsky, Kenneth Naylor, Roger Auty, Thomas Magner i dr. Poslije raspada SFRJ 
afirmiraju se studije i knjige Leopolda Auburgera, Ljudmile Vasiljeve, Elisabeth Erdmann-Pandžić i Claudea 
Flagegea. Sumarno, moglo bi se reći sljedeće: 

■ u doba SFRJ «srpskohrvatski» je uživao popularnost koja je bila refleks dvaju izvanjezičnih 
čimbenika: utjecaja Jugoslavije u međunarodnoj politici kao tampon-zone među blokovima i jednoga 
od osnivača Pokreta nesvrstanosti, te privlačnosti jugoslavenskoga samoupravljanja i «trećeg puta» 
za nemali dio zapadnih ljevičara 

■ većina je stavova o statusu «srpskohrvatskoga» bila unitaristički ili, kao kod Kennetha Naylora, 
prosrpski nastrojena (Naylorova teza je bila da bi državni jezik u SFRJ trebao biti srpski ekavski, te da 
je samo književnost na čakavskome narječju hrvatska-ponavljanje starih Miklošič-Karadžićevih teza) 

■ po nestanku komunizma «srpskohrvatski» je izgubio dosta od političke važnosti (osim kao «jezik» 
kriznoga područja u oko pola desetljeća), a broj se slavista koji se njime bave smanjio. Jedan, 
pretežniji dio slavista starije generacije i dalje ustrajava na tome da srpskohrvatski i dalje postoji. No, 
mišljenje je većine mlađih da više ne postoji ili da nikada i nije postojao. 

U svjetskim institucijama stoga vlada dosta kaotično stanje, koje se može prikazati sljedećim značajkama: 

■ većina kataloga svjetskih institucija i dalje zadržava pojam srpskohrvatski, uz pojmove srpski i hrvatski 
(često i bošnjački). Također, prisutna je besmislena praksa da se latinične knjige i tekstovi stavljaju u 
hrvatske kataloške pretince, a ćirilični u srpske; katkad se razvrstavanje obavlja po zemljopisnim 
kriterijima. Utjecaj slavista, kako u svijetu, a još više iz zemalja nestale Jugoslavije, marginaliziran je ili 
skoro nestao, pa o imenu i kategorizacijama odlučuju knjižničarski birokrati i politike pojedinih zemalja 

■ knjižnice i instituti više zemalja (Francuska, Kanada) primijetili su da rapidno gube hrvatsko čitateljstvo 
koje ne želi imati nikakve veze s pojmom srpskohrvatski. Tako srpskohrvatski u inozemstvu postaje 
sve više srpski, dok se studiji i katedre za hrvatski i, u manjoj mjeri, bošnjački otvaraju neovisno o 
staroj nomenklaturi-od Kanade do Australije, Ukrajine i Kine 

■ konačno, glavna presuda srpskohrvatskom leži u najvidljivijoj činjenici: kako može u međunarodnim 
relacijama opstati jedan jezik za koji sami navodni korisnici, u svojim državama, tvrde da ne postoji? 
Budući daje u Hrvatskoj službeni hrvatski, u Srbiji i Crnoj Gori srpski, u Bosni i Hercegovini bošnjački 
(pod bosanskim imenom), hrvatski i srpski- nerealno je očekivati da će «srpskohrvatski» nastaviti 
himeričko postojanje u zrakopraznome prostoru. Ironija može biti konačna u tome da ne će Hrvati i 
Srbi, koji su «dali» ime dvoimenomu jezičnomu hibridu, biti odlučujući činitelj njegove konačne 
disolucije: prije marginalizirano jezično pravo Bošnjaka i Crnogoraca bi, najvjerojatnije, moglo dovesti i 
do formalnoga nestanka toga pojma u svjetskim katalogizacijama i klasifikacijama jer je, uzmu li se u 
obzir imena njihovih nacionalnih identiteta, «srpsko-hrvatski» nazivak očigledno nametnut i 
neprihvatljiv za narode koji nisu jezično kolonizirani (kao Irci), niti su kolonijalni narodi (kao 
Argentinci). Jezična mora starijih slavista postala je jezičnim izazovom novijih. 

Louise Askew, oslanjajući se na svoje iskustvo prevoditelja kod Međunarodnog suda za ratne zločine u Ftaagu, te 
šefa prevoditeljske službe za vojne snage NATO-a (SFOR) u Sarajevu, te osobito kontakte s profesionalnim 
prevoditeljima hrvatske, bošnjačke i srpske etničke pripadnosti s područja BiFt, iznosi 2012. god. mišljenje da 
"srpskohrvatski jezik još uvijek ima stanovito značenje za određeni broj stanovnika Bosne i Hercegovine... žive u 
Bosni i Hercegovini još uvijek generacije ljudi koji se sjećaju jezične situacije prije najnovijeg rata i sjećaju se 
korištenja jezika u vrijeme svojega školovanja. Zbog takvog iskustva, oni imaju određenu povezanost sa 
srpskohrvatskim, koji im se čini smisleniji od bilo kojeg od današnja tri službena jezika... S nestankom 
srpskohrvatskog iz obrazovnog sustava, etnički bazirani jezici koji se koriste u nastavi, sa svojim većim socijalnim 





prestižom, biti će smisleniji za sadašnju i nove generacije školske djece. Srpskohrvatski jezik će iščeznuti kada te 
generacije zamijene starije ... Do tada će srpskohrvatski još uvijek živjeti i srcima i glavama barem nekih 
Bosanaca ."t 13 ! 

Zaključak 


Postoji nekoliko kriterija za klasifikaciju jezika. Uobičajeni su oni koje je naveo ugledni hrvatski lingvist Radoslav 
Katičić u knjizi "Novi jezikoslovni ogledi", Zagreb 1992. 

Jezici se klasificiraju po: 

■ kriteriju genetske ili rodoslovne srodnosti 

■ kriteriju sličnosti na osnovi kontakta među idiomima 

■ tipološko-strukturalnih elemenata 

■ vrijednosnih sudova 

Prva tri kriterija, koji bi trebali biti "znanstveni", vode u slijepu ulicu. Jedan dio zapadnogermanskih jezika po 
genetskom kriteriju razlikuje dva jezika: donjonjemački i gornjonjemački; tipološki četiri jezika: nizozemski, 
donjonjemački, gornjonjemački i jidiš; po kontaktu među idiomima postoji pak ulančani niz dijalekata. 

Jedino vrijednosni sud daje odgovor. 

"Poznato je također da je jezik ljudima uvijek i nosilac nekih vrijednosti, da se prema njemu opredjeljuju: osjećaju 
ga kao svoj ili tuđ, kao lijep ili ružan, kao njegovan ili zapušten. On im je simbol i uvijek nova potvrda duhovnoga 
bića i narodnosne pripadnosti, on im je, kako veli Herder, prava domovina. Jezik je dakle taj koji jest ne samo zato 
što je takav, a ne drukčiji, što je postao tako, a ne drukčije, nego i po tomu što nosi te, a ne druge vrijednosti. To je 
vrijednosni vid jezičnoga identiteta. ( Novi jezikoslovni ogledi, 1992). 

I po tomu postoje, zapravo, tri jezika: nizozemski, njemački i jidiš. 

Slično je s hrvatskim, srpskim, bošnjačkim i crnogorskim. Kao najčešće spominjani jezici, koji su i dali ime hibridu 
naziva "srpskohrvatski", hrvatski i srpski se razlikuju i na razini sustava dijelakata (hrvatski je tronarječan, dok je 
srpski temeljen na jednom narječju, štokavskom, uz marginalno torlačko), i kao standardni jezici. "Vrijednosni sud" 
koji spominje Katičić u praksi se reali z ira kao teorijskolingvistički opis standardnoga jezika, na svim razinama: od 
fonetike i fonologije, preko morfologije i tvorbe riječi, do sintakse, semantike, pragmatike, lingvostilistike i diskursa 
(neku su mišljenja i da je poznati rusko-američki jezikoslovac Roman Jakobson imao na umu vrijednosni sud o 
jeziku kada je pisao o 6 funkcija kojima se opisuje jezik). Ukratko: srpski i hrvatski međusobno su razumljivi jezici 
koji se razlikuju i kao sustavi, i kao standardi. Snažno inzistiranje zagovornika jedinstvenoga srpskohrvatskoga 
jezika svodi se, kada se ogole argumenti, na razumljivost jednoga jezika govornicima drugoga. Također, sreće se 
mišljenje da se hrvatski umjetno pokušava "udaljiti" od srpskoga (kao što je, uostalom, umjetno "približavan"). No, 
za samobit i opstojnost jezika to je nebitno. Stupanj međusobne razumljivosti može rasti ili padati, no, ni jedno ni 
drugo nema reperkusija po opstojnost kako hrvatskoga i srpskoga, tako i bošnjačkoga i crnogorskoga. 

Slavenski jezici =► Indoeuropski jezici 

bjeloruski • staroruski t • ruski • rusinski • ukrajinski • Jazičije 

češki • kašupski • knaanski t • donjolužičkosrpski • gornjolužičkosrpski • polabski t • 

staropoljski t • srednjopoljski t • poljski • slovački • slovinački t • šleski 

bošnjački • bugarski • crnogorski • hrvatski • makedonski • starocrkvenoslavenski t • 

srpski • sl ovenski 

praslavenski* izumrli jezici 

